CK กำไรไตรมาส 3/61 โตเกินเท่าตัวทะลุ 1.28 พันลบ. รับส่วนแบ่งกำไรบริษัทร่วมพุ่ง
CK กำไรไตรมาส 3/61 โตเกินเท่าตัวทะลุ 1.28 พันลบ. จากปีก่อนกำไร 625.16 ลบ. รับส่วนแบ่งกำไรบริษัทร่วมพุ่ง ส่วนงวด 9 เดือนกำไร 2.13 พันลบ. เพิ่มขึ้น 33% จากปีก่อนกำไร 1.60 พันลบ.
14 พ.ย. 2561

บริษัท ช.การช่าง จำกัด (มหาชน) CK รายงานผลการดำเนินงานประจำไตรมาส 3/61 สิ้นสุดวันที่ 30 ก.ย. 61 ดังนี้

โดยบริษัทและบริษัทย่อยมีกําไรสุทธิส่วนที่เป็นของผู้ถือหุ้นของบริษัท 2,126.61 ล้านบาท เพิ่มขึ้นจากช่วงเดียวกันของปีก่อน 531.13 ล้านบาท สาเหตุหลักมาจากส่วนแบ่งกําไรจากเงินลงทุนในบริษัทร่วมเพิ่มมากขึ้น
บริษัทและบริษัทย่อยยังมีส่วนแบ่งกําไรจากเงินลงทุนในบริษัทร่วมจํานวน 1,517.73 ล้านบาท เพิ่มขึ้น 916.57 ล้านบาท เมื่อเทียบ กับช่วงเดียวกันของปีก่อนหน้า คิดเป็นร้อยละ 152.47 เนื่องจากบริษัท ทางด่วนและรถไฟฟ้ากรุงเทพ จํากัด (มหาชน) มีกําไรจากการโอนเปลี่ยนประเภทของเงินลงทุนสุทธิจากภาษี 2,030 ล้านบาท จากการโอนเปลี่ยนประเภทของเงินลงทุนใน บริษัท ซีเค พาวเวอร์ จํากัด (มหาชน) จากบริษัทรวมเป็นเงินลงทุนในหลักทรัพย์เผื่อขาย อีกทั้งมีกำไรจากการขายเงินลงทุนอีกด้วย
นอกจากนั้น บริษัท ซีเค พาวเวอร์ จํากัด (มหาชน) มีผลประกอบการดีขึ้น เนื่องจากปริมาณน้ำที่ไหลเข้าสู่อ่างเก็บน้ำของโครงการไฟฟ้าพลังน้ำน้ำงึม 2 เพิ่มขึ้น